cyanic-selkie/wikianc huggingface dataset:
Եվրոպական միության ընդլայնում (2004)
Լեհաստան
Վիշեգրադի խմբի կենտրոնական Եվրոպայի երկրների դիվանագիտական միջամտությունների արդյունքում 1993 թվականի հունիսին Կոպենհագենի գագաթնաժողովում Եվրոպական խորհուրդը որոշել է. « Կենտրոնական և Արևելյան Եվրոպայի ասոցացված երկրները, եթե ցանկանում են, կդառնան ԵՄ անդամ։ Դրան հասնելու համար, սակայն, նրանք պետք է կատարեն համապատասխան պայմաններ»։ Այդ պայմանները (հայտնի են որպես Կոպենհագենի չափանիշներ կամ պարզապես անդամակցության չափանիշներ) հետևյալն էին.
1997 թվականին Լյուքսեմբուրգի գագաթնաժողովում ԵՄ-ն ընդունել է Հանձնաժողովի կարծիքը՝ հրավիրելու Լեհաստանին, Չեխիայի Հանրապետությանը, Հունգարիային, Սլովենիայի, Էստոնիային և Կիպրոսին ԵՄ-ին միանալու վերաբերյալ բանակցություններ սկսելու նպատակով։ Բանակցային գործընթացը սկսվել է 1998 թվականի մարտի 31-ին։ Լեհաստանն ավարտել է անդամակցության բանակցությունները 2002 թվականի դեկտեմբերին։ Այնուհետև 2003 թվականի ապրիլի 16-ին Աթենքում ստորագրվել է ԵՄ-ին միանալու պայմանագիրը։ 2003 թվականին Եվրամիությանը Լեհաստանի անդամակցության հանրաքվեում այդ պայմանագրի վավերացումից հետո Լեհաստանը և այլ 9 երկրներ 2004 թվականի մայիսի 1-ին դարձան ԵՄ անդամ։
Ա8 երկրներ
2004 թվականին ԵՄ-ին միացած 10 երկրներից 8-ը միասին կոչվում են Ա8, երբեմն նաև ԵՄ8 ։ Դրանք ԵՄ-ին միացած մյուս երկու երկրներից՝ Կիպրոս և Մալթա, առանձին են խմբավորվում՝ պայմանավորված նախկին արևելյան բլոկին բնորոշ համեմատաբար նման անցյալով, մեկ շնչի հաշվով եկամտի մակարդակով, Մարդու զարգացման ինդեքսի մակարդակով և ամենակարևորը Եվրոպայում աշխարհագրական դիրքով, մինչդեռ մյուս երկու երկրները միջերկրածովյան կղզիներ են ։
Սրանք են՝
Ըստ BBC-ի, Ա8 երկրների խմբավորման առանձնահատուկ պատճառն այն էր, որ դրանք կդառնան դեպի ավելի հարուստ եվրոպական երկրներ միգրացիայի նոր ալիքի սկիզբ ։ Եվ իսկապես նրանք սկզբում միգրացիայի նոր ալիքի սկիզբ են դարձել, շատ քաղաքացիներ այս երկրներից տեղափոխվել են ԵՄ-ի այլ երկրներ՝ ավելի ուշ իրենց տեղը զիջելով ԵՄ նոր անդամներին, ինչպիսիք են Ռումինիան, Բուլղարիան։ Brexit-ի արդյունքում Միացյալ Թագավորության գրավչությունը՝ շուկա, որը նախկինում ուներ Ա8 երկրներից ներգաղթի ամենամեծ մասնաբաժինը, կտրուկ նվազել է, և Մեծ Բրիտանիան լքող ԵՄ քաղաքացիների թիվը հասել է ռեկորդային բարձունքների ։
Ազդեցություն
Ընդլայնումից 12 տարի անց Եվրամիությունը դեռևս «մարսում է» փոփոխությունը։ Նոր անդամների ներհոսքը արդյունավետորեն վերջ դրեց ԵՄ-ի հետևում գտնվող ֆրանս-գերմանական շարժիչին, քանի որ նրա համեմատաբար ավելի նոր անդամները՝ Լեհաստանը և Շվեդիան, սահմանեցին քաղաքականության օրակարգը, օրինակ՝ Արևելյան գործընկերությունը։ Չնայած եղած մտավախություններին, որոշումների կայացման գործընթացը չի խոչընդոտվել նոր անդամակցության պատճառով, ավելացել է ինստիտուտների օրենսդրական արդյունքը, այնուամենայնիվ, տուժել են արդարադատությունն ու ներքին գործերը (որոնք գործում է միաձայնությամբ)։ 2009 թվականին Հանձնաժողովը ընդլայնումը համարել է հաջողություն, սակայն կարծում էր, որ քանի դեռ ընդլայնումը հանրության կողմից ամբողջությամբ չի ընդունվել, ապագա ընդլայնումները դանդաղ կլինեն ։ 2012 թվականին Guardian-ի հրապարակած տվյալները ցույց էին տալիս, որ այդ գործընթացն ավարտված է ։
Ներքին ազդեցությունը նույնպես եղել է։ Լրացուցիչ անդամների ընդգրկումը լրացուցիչ շեշտադրում է մտցրել հաստատությունների կառավարման վրա և զգալիորեն ավելացրել է ընդհանուր ծախսերը (օրինակ՝ պաշտոնական լեզուների բազմապատկման միջոցով)։ Ավելին, կա անձնակազմի բաժանում, քանի որ ընդլայնման օրը ընտրվել է Աշխատակազմի կանոնակարգի խորքային բարեփոխման ընդունման համար, որով նախատեսվում էր վարչական ծախսերի զգալի խնայողության հասնել։ Արդյունքում, աշխատանքային պայմանները (կարիերայի և կենսաթոշակային հեռանկարները) այդ ամսաթվից հետո հավաքագրված պաշտոնյաների համար վատացել են։ Քանի որ, ըստ սահմանման, «նոր» անդամ պետությունների պաշտոնյաները հավաքագրվել են ընդլայնումից հետո, այս նոր պայմանները ազդել են բոլորի վրա (չնայած դրանք ազդում են նաև նախկին 15 անդամ պետությունների քաղաքացիների վրա, ովքեր հավաքագրվել են 2004 թվականի մայիսի 1-ից հետո)։
Մինչև 2004 թվականի ընդլայնումը ԵՄ-ն ուներ պայմանագրային տասներկու լեզու՝ դանիերեն, հոլանդերեն, անգլերեն, ֆիններեն, ֆրանսերեն, գերմաներեն, հունարեն, իռլանդերեն, իտալերեն, պորտուգալերեն, իսպաներեն և շվեդերեն։ Այնուամենայնիվ, 2004 թվականի ընդլայնման արդյունքում ևս ինը պաշտոնական լեզու է ավելացվել՝ լեհերեն, չեխերեն, սլովակերեն, սլովեներեն, հունգարերեն, էստոներեն, լատիշերեն, լիտվերեն և մալթայերեն։
Տնտեսական ազդեցություն
Քաղաքական տնտեսություն ամսագրում (Journal of Political Economy) 2021 թվականի ուսումնասիրության համաձայն, 2004 թվականի ընդլայնումը ընդհանուր առմամբ օգտակար տնտեսական ազդեցություն է ունեցել բոլոր խմբերի՝ թե՛ նոր, թե՛ հին անդամ պետությունների համար։ Ամենամեծ օգուտը ստացել են հենց նոր անդամ պետությունները և մասնավորապես նոր անդամների ոչ հմուտ աշխատուժը ։
Քաղաքական ազդեցություն
Հետխորհրդային հարաբերություններ ամսագրի 2007 թվականի ուսումնասիրության համաձայն, 2004 թվականի ընդլայնումը նպաստել է նոր անդամ պետություններում ժողովրդավարության ամրապնդմանը ։ 2009 թվականին Բեռլինի ազատ համալսարանի քաղաքագետ Թոմաս Ռիսը գրել է «Արևելյան Եվրոպայի վերաբերյալ գրականության մեջ կա ընդհանուր համաձայնություն, որ ԵՄ անդամակցության հեռանկարը հսկայական խարսխող ազդեցություն է ունեցել նոր ժողովրդավարությունների վրա» ։
Արտաքին հղումներ
Կատեգորիա:2004 Եվրոպայում Կատեգորիա:Եվրոպական միության պատմություն Կատեգորիա:Եվրոպական միության ընդլայնում Կատեգորիա:Եվրոպական միության պատմություն ըստ ժամանակաշրջանի
Տոյֆուգի
Տոյֆուգի, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 1010 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Սպառողական վարկ
Սպառողական վարկ, վարկ, որը տրամադրվում է բնակչությանը սպառման ապրանքներ գնելու կամ կենցաղային ծառայությունների դիմաց վճարելու համար։ Այն արտահայտվում է առևտրական ձեռնարկությունների (գնված ապրանքների դիմաց վճարման հետաձգում), բանկերի և վարկաֆինանսային այլ հիմնարկների վարկերի ձևով։ Բանկը տրամադրում է տարեկան 14-16 և ավելի տոկոսադրույքով։ Տրամադրված վարկի դիմաց չվճարելիս, վարկավորվող իրի սեփականության իրավունքն անցնում է բանկին և վաճառվում պետական կամ մասնավոր աճուրդով։ Տնտեսական ճգնաժամերի և գործազրկության աճի շրջանում վարկային պարտքի հետևանքով ցածր եկամուտներ ունեցող աշխատավորները սնանկանում են։
Կատեգորիա:Բանկային գործ Կատեգորիա:Վարկ Կատեգորիա:Ֆինանսներ
Ռիպոլ
Ռիպոլ  (կատ․՝Ripoll), մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնա ինքնավար համայնքում)։ Մունիցիպալիտետը գտնվում է Ռիպոլիես շրջանում։ Տարածքը կազմում է 73․3 կմ2, բնակչությունը՝ 10991 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Աննա Վարդապետյան
Կրթություն
2002-2006 թվականներին սովորել է Երևանի պետական համալսարանի իրավագիտության ֆակուլտետի բակալավրիատում, իսկ 2006-2008 թվականներին՝ նույն ֆակուլտետի մագիստրատուրայում։ 2008-2012 թվականներին սովորել է նույն ֆակուլտետի ասպիրանտուրայում և 2012 թվականի հոկտեմբերի 5-ին պաշտպանել է «Մարդուն օրգաններ և (կամ) հյուսվածքներ փոխպատվաստելու քրեաիրավական հիմնախնդիրները» վերտառությամբ թեկնածուական ատենախոսություն։
Աշխատանքային գործունեություն
2007-2008 թվականներին եղել է Հայաստանի վճռաբեկ դատարանի իրավական փորձաքննությունների վարչության կրտսեր մասնագետ, 2008 թվականի հոկտեմբեր-դեկտեմբեր ամիսներին՝ նույն վարչության մասնագետ, իսկ արդեն նույն տարվա դեկտեմբերից մինչև 2009 թվականի մարտ ամիսը՝ Իրավական փորձաքննությունների վարչության ավագ մասնագետ։
2009-2013 թվականներին աշխատել է որպես Հայաստանի վճռաբեկ դատարանի քրեական պալատի նախագահի ավագ օգնական, 2013-2014 թվականներին՝ Հայաստանի վճռաբեկ դատարանի նախագահի խորհրդական, իսկ արդեն 2014-2018 թվականներին՝ Հայաստանի դատական դեպարտամենտի ղեկավարի առաջին տեղակալ, դատարանների նախագահների խորհրդի քարտուղար։ 2018-2019 թվականներին եղել է Հայաստանի արդարադատության նախարարի խորհրդական։
2020 թվականի մարտի 2-ից մինչև 2022 թվականի սեպտեմբերի 14-ը եղել է Հայաստանի վարչապետ Նիկոլ Փաշինյան ի օգնական ։
2022 թվականի հունիսի 29-ին Հայաստանի ազգային ժողովի կողմից ընտրվել է Հայաստանի գլխավոր դատախազի պաշտոնում ։
Այլ տվյալներ
Աննա Վարդապետյանը 2015 թվականից առ այսօր Լոնդոնի միջազգային հարաբերությունների թագավորական ինստիտուտի անդամ է ։ Ավելի քան 20 գիտական հոդվածների, գիտագործնական ձեռնարկների, վերլուծությունների և գրքերի հեղինակ ու համահեղինակ է։ Տիրապետում է հայերենին, անգլերենին, ռուսերենին։
2016-2021 թվականներին եղել է Երևանի պետական համալսարանի Իրավագիտություն – 001 մասնագիտական խորհրդի (ԺԲ․00.05) անդամ։ 2022 թվականի հունիսի 22-ին ՀՀ վարչապետի որոշմամբ նշանակվել է «Երևանի պետական համալսարան» հիմնադրամի հոգաբարձուների խորհրդի անդամ։
Ամուսնացած է։
2023 թ.-ի հունիսի 30-ին ՀՀ նախագահի հրամանագրով շնորհվել է արդարադատության երրորդ դասի պետական խորհրդականի դասային աստիճան։
Ծանոթագրություններ
Կատեգորիա:Հայ իրավաբաններ Կատեգորիա:Հայաստանի գլխավոր դատախազներ Կատեգորիա:Հայ հասարակական գործիչներ Կատեգորիա:Իրավաբանական գիտությունների թեկնածուներ
Ջերմային ցնցում
Ֆեբրիլ ցնցում, հայտնի է նաև ջերմային ցնցում կամ ֆեբրիլ կոնվուլսիաներ, ցնցում, որը դիտվում է մարմնի բարձր ջերմության ժամանակ։ Այս հիվանդության բնորոշ հատկանիշը այն է, որ առանց տենդի ցնցումներ չեն դիտվում ։ Ֆեբրիլ ցնցում դիտվում է հիմնականում 6 ամսականից մինչև 5 տարեկան երեխաների մոտ ։ Ցնցումների մեծ մասը տևում է մինչև հինգ րոպե և երեխան դրվագից մոտ 1 ժամ անց վերադառնում է իրեն բնորոշ նորմալ վիճակին ։
Կարող են լինել ֆեբրիլ ցնցման ընտանեկան դեպքեր ։ Ախտորոշումը դրվում է, երբ ապացուցվում է, որ չկա վարակ կենտրոնական նյարդային համակարգում, չկան նյութափոխանակային խանգարումներ և նախկինում չեն դիտվել տենդով չուղեկցվող ցնցումներ ։ Տարբերակում ենք ֆեբրիլ ցնցման երկու տիպ՝ պարզ ֆեբրիլ ցնցում և բարդ ֆեբրիլ ցնցում ։ Պարզ ֆեբրիլ ցնցումը բնորոշվում է այլապես առողջ երեխայի մոտ հիմնականում տոնիկո-կլոնիկ ցնցումների առկայությամբ, որոնք տևել են 15 րոպեից քիչ, 1 անգամ 24 ժամվա ընթացքում ։ Արյան քննությունների, կենտրոնական նյարդային համակարգի գործիքային հետազոտությունների կամ էլեկտրոէնցեֆալոգրամայի (ԷԷԳ) անցկացման անհրաժեշտություն հաճախ չի լինում ։ Խորհորդ է տրվում անցկացնել հետազոտություններ, որոնք օգտակար կլինեն ջերմության պատճառը հայտնաբերելու հարցում ։ Այլ պատճառներով առողջ երեխաների մոտ գոտկային պունկցիա անցկացնելու անհրաժեշտություն հազվադեպ է լինում ։
Պարզ ֆեբրիլ ցնցումների կանխարգելման նպատակով հակացնցումային դեղորայքի կամ ջերմիջեցնողների ընդունման անհրաժեշտություն չկա ։ Այն դեպքերում, երբ ցնցումները տևում են 5 րոպեից ավելի, լինում է անհրաժեշտություն բենզոդիազեպանի՝ լորազեպամ կամ միդազոլամ նշանակելու ։ Այս երեխաների մոտ հիվանդության կանխատեսումները գերազանց են, ակադեմիական հաջողությունները չեն տարբերվում այլապես առողջ երեխաների հետ համեմատած և չկա մահվան ռիսկ պարզ ֆեբրիլ ցնցումների ժամանակ ։ Կան նախնական ապացույցներ այն մասին, որ ֆեբրիլ ցնցում ունեցող երեխաները ի համեմատ կոնտրոլ խմբի ունեն քիչ ավելի բարձր հավանականություն էպիլեպսիա հետագայում ունենալու, մոտ 2 տոկոս դեպքերում ։ Ֆեբրիլ ցնցումները ախտահարում են 5-ից 2 երեխայի մինչև 5 տարեկանը լրանալը ։ Ավելի հաճախ այն դիտվում է տղաների մոտ քան աղջիկների ։ Առաջին ֆեբրիլ ցնցման դրվագից հետո կրկնվելու հավանականությունը տատանվում է 15-70 տոկոսի սահմաններում ։
Նշաններ և ախտանիշներ
Գեներալիզացված (ամբողջ մարմնով, տարածուն) ֆեբրիլ ցնցման ժամանակ մարմինը կլինի ձիգ, իսկ ձեռքերը և ոտքերը կսկսեն ջղաձգվել։ Երեխան կորցնում է գիտակցությունը, սակայն աչքերը բաց են մնում։ Շնչառությունը լինում է անկանոն։ Երեխաների գործողությունները լինում են անվերահսկելի (թրջում կամ կեղտոտում են իրենք իրենց)։ Նրանք կարող են ունենալ փսխում կամ բերանի շուրջ փրփուրի առկայություն։ Ցնցումը սովորաբար տևում է հինգ րոպեից քիչլ ։ Երեխաների ջերմությունը սովորաբար լինում է 38 C-ից բարձր ։
Պատճառագիտություն
Ֆեբրիլ ցնցումները հետևանք են տենդի, որը սովորաբար լինում է ավելի բարձր քան 38 C ։ Երեխաների մոտ ջերմության հիմնական պատճառը վիրուսային վարակներն են ։ Հաճախ ֆեբրիլ ցնցման հավանականությունը ասոցացնում են նրա հետ թե ինչքան է բարձրանում ջերմությունը ։ Որոշները պնդում են, որ ջերմության թիվը էական չէ , իսկ այլք պնդում են, որ ջերմության բարձրացումը և բարձր թիվը հանդիսանում է ռիսկի գործոն ։ Երկու պնդումների շուրջ դեռ չկան բավարար ապացույցներ ։
Հայտնաբերված են որոշակի գենետիկ հիմքեր ։ Կան հետազոտություններ, ըստ որոնց զարգացող երկրներում կա կապ երկաթի անբավարարության և ֆեբրիլ ցնցումների առաջացման միջև։ Սակայն սրա շուրջ դեռևս չկան հավաստի ապացույցներ ։
Ախտորոշում
Ախտորոշումը դրվում է ցնցում առաջացնող ավելի լուրջ պատճառները բացառելուց հետ։ Նման հիվանդությունների օրինակներից են՝ մենինգիտը և էնցեֆալիտը։ Պետք է նշել, որ այն տարածքներում, որտեղ երեխաները պատվաստված են պնևմոկոկի և Haemophilus influenzae-ի նկատմամբ, բակտերիալ մենինգիտի առաջացման հավանականությունը ցածր է։ Եթե երխան վերականգնվել է և ունի նորմալ պահվածք, բակտերիալ մենինգիտի հավանականությունը ցածր է։
Արյան քննությունների, կենտրոնական նյարդային համակարգի գործիքային հետազոտությունների կամ էլեկտրոէնցեֆալոգրամայի (ԷԷԳ) անցկացման անհրաժեշտություն հաճախ չի լինում ։
Կանխարգելում
Ֆենիտոինը, վալպրոտանը, պիրիդօքսինը, իբուպրոֆենը, ցինկի սուլֆատը, դիկլոֆենակը կամ ացետամենոֆենը չունեն կանխարգելիչ ազդեցություն ։
Կրկնվող ցնցումները նվազում են ընդհատ դիազեպամ կամ ֆենոբարբիտալ ընդունելուց, սակայն ավելանում են կողմնակի ազդեցությունների հավանակոնությունը ։ Սրանց կիրառումը խորհուրդ չի տրվում ցնցումների կանխարգելման նպատակով ։
Բուժում
Կարևոր է, որ ծնողները և երեխայի խնամողները լինեն հանգիստ, դիմեն առաջին օգնությանը և զգուշորեն հետևեն երեխային։ Եթե երեխայի մոտ դիտվում է ֆեբրիլ ցնցում, ծնողները և երեխային խնամողները պետք է անեն հետևյալը ՝
Այն դեպքերում, երբ ցնցման տևողությունը երկարատև է, կա անհրաժեշտություն ներերակային կամ ներուղիղաղիքային լորազեպամի ընդունման։ Սա արվում է բժիշկի հստակ նշանակմամբ ։ Կարող են կիրառվել նաև այլ բենզոդիազեպամներ՝ միդազոլամ կամ դիազեպամ։
Կանխատեսում
Ելքը հիմնականում բարենպաստ է։ Նյարդաբանական խնդիրների, օրինակ՝ էպիլեպսիայի հավանականությունը ցածր է ։ Այն երեխաները ում մոտ դիտվում է ֆեբրիլ ցնցում, կրկնման հավանականությունը 40 տոկոս է հաջորդող 2 տարիների ընթացքում։ Այս հավանականությունը ավելի մեծ է փոքրահասակ երեխաների մոտ ։
Պարզ ֆեբրիլ ցնցումները հաճախ կրկնվելու հակում չունեն ( որոշակի տարիքից դրանք անցնում են)։ Ի համեմատ ընդհանուր բնակչության հետ, այս երեխաների մոտ մեծահասակ տարիքում էպիլեպսիայի առաջացման հավանականությունը 3-5 տոկոս է ։ Այն երեխաները ում մոտ ջերմային ցնցում դիտվել է վաղ տարիքում, ունեն ավելի մեծ հավանականություն կրկնակի ցնցում ունենալու (18 ամսականից փոքր), ունեն ընտանեկան պատմություն ֆեբրիլ ցնցման առաջին կարգի բարեկամների մոտ (ծնող, քույր, եղբայր), ջերմության սկզբից մինչև ցնցում տևողությունը եղել է կարճատև, նախկան ցնցումը ջերմության ցուցանիշը եղել է ցածր թվերի վրա, ջերմային ցնցումը ուղեկցվել է արտառող նյարդաբանական նշաններով։ Բարդ ցնցումների կանխատեսումը նույնպես բարենպաստ է, սակայան կապված հիմքային հիվանդությունների առկայության հետ մահվան հավանականությունը մեծանում է ։
Համաճարակաբանություն
Ֆեբրիլ ցնցումները լինում են 6 ամսականից մինչև 5 տարեկանն ընկած հասակում ։ Այն ախտահարում է երեխաներ 2-5 տոկոսին ։ Հնդկաստանում և Ճապոնիայում այս ցուցանիշը տատանվել է 5-10 տոկոսի սահմաններում ։
Ծանոթագրություններ
Կատեգորիա:Մանկաբուժություն
Գուգան
Գուգան, գյուղ (ավան)։ Գտնվում է Մեծ Հայքի Վասպուրական աշխարհամասում։ Հայոց Ձոր գավառում ։
Բոննակ (Կանտալի գավառ)
Բոննակ (Bonnac), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 149 մարդ, բնակչության խտությունը` 6.59 մարդ/կմ²։ Բնակավայրը զբաղեցնում է 22.6 կմ² տարածք։
Աշխարհագրություն
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 65 կմ հարավ, Օրիյակ քաղաքից` 65 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 101 աշխատունակ (15-64 տարեկան) բնակիչ, որոնցից ակտիվ էին 68-ը, իսկ ոչ ակտիվները` 33։ Ակտիվության ցուցանիշը կազմում է 67,3 %։ 68 աշխատունակ մարդկանցից աշխատել է 66 անձ (39 տղամարդ և 27 կին)։ Գործազուրկ են եղել 2 անձ (1 տղամարդ և 1 կին)։ 33 անաշխատունակներից 3-ը եղել են աշակերտներ կամ ուսանողներ, 16-ը` թոշակառուներ, իսկ 14-ը չեն աշխատել տարբեր պատճառներով ։
Նովովիկտորովկա (գյուղ, Դոբրոպոլսկի շրջան)
Նովովիկտորովկա (Нововікторівка), գյուղ Ուկրաինայի Դոնեցկի մարզի Դոբրոպոլսկի շրջանում։
Արտաքին հղումներ
Կատեգորիա:Ուկրաինայի Դոնեցկի մարզի Դոբրոպոլսկի շրջանի բնակավայրեր Կատեգորիա:Ուկրաինայի գյուղեր
Ընթերցասիրաց ընկերություն
Ընթերցասիրաց ընկերություն, հիմնվել է 1896 թվականին, Կահիրեում՝ հայ պանդուխտ երիտասարդների նախաձեռնությամբ։ 1896 թվականին բացել է ընթերցատուն, 1906 թվականին՝ սեփական ակումբ։ Նպատակն էր Կահիրեի հայության շրջանում սեր և հետաքրքրություն առաջացնել դեպի հայ մշակույթը։ Անցկացրել է գրական և թատերական երեկոներ, քննարկել հայոց պատմության, ինչպես նաև քաղաքական ու տնտեսական կյանքի հրատապ հարցեր։ Հրատարակել է «Նոր օր» լրագիրը (1899-1901 թվական)։ Գոյատևել է մինչև 1906 թվականը։
Կատեգորիա:Եգիպտահայ մշակութային կազմակերպություններ
Պինեգա (գետ)
Պինեգա  (Пинега), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Սպիտակ գետի ափին՝ 135,2 կմ հեռավորության վրա։ Գետի երկարությունը 779 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության
Զեյնա Աքար
Կենսագրություն
Զեյնա Աքարը ծնվել է Քուրայի շրջանում, 1964 թվականին ։ Նա մարքեթինգի և կառավարման բակալավրի կոչում է ստացել Լիբանանի ամերիկյան համալսարանից ։ 1998 թվականին նա ամուսնու հետ հիմնադրել է Սոցիալական և մշակութային զարգացման ասոցիացիան (INMA), որը տրամադրում է կրթական, առողջապահական և տնտեսական ծառայություններ Քեֆրայայում և Լիբանանում։ Զեյնա Աքարը եղել է իր ամուսնու կողմից հիմնած «Information International» հետազոտական և խորհրդատվական ընկերության գործադիր տնօրենը։
2020 թվականի հունվարին Աքարը նշանակվել է պաշտպանության նախարար և փոխվարչապետ` վարչապետ Հասան Դիաբի գլխավորած նոր կառավարությունում։ Նա երկրի առաջին կին պաշտպանության նախարարն էր և առաջին կին պաշտպանության նախարարն արաբական աշխարհում ։
Պաշտպանության նախարարի պաշտոնում իր գլխավոր նպատակը կոռուպցիայի դեմ պայքարն է եղել։ Օգոստոսի 10-ին նա հրաժարական է տվել բողոքի ցույցերի ժամանակ, որոնց մասնակիցները պնդում էին, որ Բեյրութի նավահանգստում ավերիչ պայթյունների համար մեղավոր են իշխանությունները։ Զեյնա Աքարի հրաժարականին հաջորդել է վարչապետ Հասան Դիաբի և նրա կառավարության հրաժարականը։ Նախագահ Միշել Աունն ընդունել է հրաժարականը ։
Անձնական կյանք
Աքարը հույն ուղղափառ է, նա ամուսնացած է սուննի գործարար Ջավադ Ադրայի հետ, որը գլխավորում է երկրի խոշորագույն հետազոտական ընկերություններից մեկը, նա կառուցել է Նաբու թանգարանը՝ հիմնականում իր մասնավոր հավաքածուներով։ Նրանք ամուսնացել են Կիպրոսում, քանի որ չեն կարողացել քաղաքացիական ամուսնություն ունենալ Լիբանանում որպես քրիստոնյա և մահմեդական ։
Սուրբ Գևորգ եկեղեցի (Նոր Նախիջևան)
Սուրբ Գևորգ եկեղեցի, տաճար Նոր Նախիջևանում (այժմ՝ Դոնի Ռոստովի Պրոլետարսկի շրջանի կազմում)։ Պատկանել է Հայ առաքելական եկեղեցուն։ Տաճարը կորսված է։
Պատմություն
Նոր Նախիջևանի Սուրբ Գևորգ եկեղեցու շինարարությունը գրեթե համընկել է Սուրբ Թորոս եկեղեցու կառուցման հետ (1783-1787 թվականներին)։ Սուրբ Գևորգ փայտե եկեղեցին կառուցվել է 1783 թվականից քաղաքի արևմտյան մասում՝ երկու հարևան քաղաքների՝ Ռոստովի և Նախիջևանի սահմանին։  1787 թվականի դեկտեմբերի 5-ին, եկեղեցու շինարարության ավարտից հետո, այն օծվել է Հովսեփ արքեպիսկոպոս Արղությանի կողմից։
Քարե տաճարը կանգնած է եղել Գեորգիևյան (Սուրբ Գևորգի) փողոցի մոտ՝ Ռոստով-Նախիջևանյան բաժանագծին կից (ներկայիս Թատերական պողոտայի մոտ)։
Սկզբնապես եկեղեցուն կից եկեղեցական ծխական դպրոց չի եղել։ 1918 թվականին Նոր Նախջևանի թեմական վարչությունը տեղեկացրեց, որ Նովոչերկասկում բացված դպրոցը տեղափոխվում է Հոգևոր վարչության կառավարման ներքո և դառնում է Սուրբ Գևորգ եկեղեցու եկեղեցական ծխական դպրոց։
Քարե եկեղեցու ներսում կային շատ խաչքարեր։ Ղրիմից տաճար էին բերվել ձեռագիր գրքեր և խաչեր։
1892 թվականի վերանորոգման ընթացքում թարմացվել է տաճարի ներքին հարդարանքը, հարավային կողմում կառուցվել է վատ եղանակից պաշտպանվելու համար կցակառույց, քանի որ հարավային մուտքը դարձել էր գլխավոր։
XIX դարի վերջում - XX դարի սկզբում Սուրբ Գևորգ եկեղեցուն կից գործել է Ռոմանոս Մելիքյանի ղեկավարած երգչախումբը։
Սուրբ Գևորգ տաճարն անվանել են նաև Հադրելեզի եկեղեցի, նրա մոտ անցկացվել են հայկական տոնավաճառներ և տոներ։
1930-ականների սկզբին տաճարը փակվել է և շուտով գրեթե ամբողջովին քանդվել։ Մնացորդներն ավերվել են մինչև Հայրենական մեծ պատերազմի սկիզբը։
Հղումներ
Կատեգորիա:Դոնի Ռոստովի հայկական վանքեր և եկեղեցիներ Կատեգորիա:Տաճարներ այբբենական կարգով
Օձուն (համայնք)
Օձուն, համայնք Լոռու մարզում։ Ներառում է Օձուն, Ամոջ, Այգեհատ, Արդվի, Արևածագ, Ծաթեր, Կարմիր Աղեկ, Հագվի և Մղարթ  գյուղերը։ Համայնքը ստեղծվել է 2017 թվականի հունիսի 9 -ին Հայաստանի Ազգային ժողովում համայնքների խոշորացման օրինագծով  ։ Կենտրոնը Օձուն գյուղն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։
Բնակչություն
Օձուն համայնքը ստեղծվել է Օձուն, Ամոջ, Այգեհատ, Արդվի, Արևածագ, Ծաթեր, Կարմիր Աղեկ, Հագվի և Մղարթ համայնքների միավորումից։ Համայնքի բնակչությունը կազմում է 7,968 մարդ։
Հավակատար
Հավակատար, հավակատարազգիների ընտանիքի միամյա և բազմամյա բույսերի ցեղ։ Հայտնի է մոտ 5 (այլ տվյալներով՝ 80) տեսակ։
Կենսաբանական նկարագիր
Տերևները հերթադիր են, ամբողջական, ծաղիկները՝ մանր, միասեռ (հազվադեպ՝ երկսեռ), կանաչ, դեղնավուն, վառ կարմրավուն՝ խմբված հասկանման ծաղկաբույլերում։ Ցողունը ճյուղավորվող է, կանգուն, փռվող, սպիտակ, կանաչավուն, կարմրավուն, թավոտ կամ անթավ, բարձրությունը՝ 20-100 սմ։ Տերևները հերթադիր են, ամբողջական, երկարավուն, երկարավուն-ձվաձև կամ հակադիր ձվաձև։ Ծաղկաբույլը հուրանանման է, ծաղիկները՝ միասեռ, մանր, թաղանթանման, կանաչ, դեղին, ծիրանագույն։ Ծաղկում է հուլիս-օգոստոսին։ Պտուղն ընկուզիկանման է։ Սերմերը կլորավուն են, հարթ, փայլուն, ոսպանման՝ սև-շագանակագույն երանգով։
Հայաստանում
Տարածված են գրեթե բոլոր մարզերում, իսկ հավակատար հուրանավոր (A.hybridus)՝ հանդիպում է միայն Լոռու մարզում։ Աճում է աղբոտ վայրերում և որպես մոլախոտ՝ ուշ գարնանացան, շարահերկ բույսերի ցանքերում, բանջարանոցներում, տնկարկներում և այլն։
Հայաստանում հայտնի է 4 տեսակ. հուրանավոր, սպիտակ, դիմակավորված, սովորական՝ տարածված Ստեփանավանի, Մասիսի, Եղեգնաձորի, Սևանի աղբոտ վայրերում, ցանքատարածություններում։
Տեսակներ
Ռուսաստանում հայտնի են 4 տեսակ. • 2
Արտաքին հղումներ
Կատեգորիա:Հայաստանի բուսական աշխարհ Կատեգորիա:Հավակատարազգիներ
Պրուլյանս
Պրուլյանս ({{lang-es|Prullans), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշա Սերդանյա շրջանում։ Տարածքը կազմում է 21.09 կմ²։ Բնակչությունը՝ 245 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Վիլմա Բանկի
Նրա դերասանական գործունեությունը սկսվել է Բուդապեշտում, այնուհետև շարունակվել Գերմանիայում, Ավստրիայում և Ֆրանսիայում։ Նրա գործունեության նոր փուլը սկիզբ է առել 1925 թվականին Հոլիվուդի հետ կնքած պայմանագրով։ Ամենաճանաչված դերասանուհիներից մեկը Վիլման դարձել է «Արծիվ» (1925) և «Շեյխի որդի» (1926) համր ֆիլմերում իր դերերի շնորհիվ, որտեղ նաև նկարահանվել է Ռուդոլֆ Վալենտինոն, և «Գաղտնի հրեշտակ» ֆիլմը (1925), որտեղ նրա գործընկերը ռոմանտիկ տեսարաններում եղել է Ռոնալդ Քոլմանը։ 1920-ական թվականներին շատ տաղանդավոր եվրոպացի դերասաններ տեղափոխվել են Ամերիկա, այդ պատճառով նրա գործունեությունը նման էր ամերիկյան աստղ՝ շվեդ դերասանուհի Գրետա Գարբոյի գործունեությանը։
Սակայն, ձայնային ֆիլմերի ի հայտ գալով Վիլմա Բանկի գործունեությունը պասիվացավ։ Նա նկարահանվել է ևս երկու ֆիլմում, սակայն դրանք չեն բերել ակնկալվող հաջողություն և եկամուտներ, ինչի հետևանքով Բանկին հեռացել է կինոբիզնեսից։ Նա մի քանի տարի անցկացրել է բեմում՝ ամուսնու հետ ելույթ ունենալով Բրոդվեյի թատրոններից մեկում։ 1930-ական թվականներից Վիլման իրեն նվիրել է բիզնեսին՝ զբաղվել անշարժ գույքի առք ու վաճառքով, և իր հոբբիին՝ գոլֆ խաղալուն։
Ծագում և գործունեության սկիզբ
Բանկի Վիլմա Կոնչիչ (Bánky Vilma Koncsics) ծնվել է 1901 թվականի հունվարի 9-ին, Յանոշ Բանկի Կոնչիչի (1880-1947) և դերասանուհի Կատալինա Ուլբերտի (1880-1947) հռոմեակաթոլիկ ընտանիքում։ Նրա հայրը մինչ Բուդապեշտում ոստիկանի պաշտոն ստանալը եղել է չինովնիկ։ Վիլման ծնվել է Նադդորոգ գյուղում, ինչից հետո նրա ծնողները տեղափոխվել են Բուդապեշտ։ Մանկությունից Վիլմային, նրա մեծ եղբորը՝ Վիկտորին և քրոջը՝ Գիզելլային սովորեցրել են լինել անկեղծ։ Ընտանիքն ապրել է Յոժեֆվարոշ շրջանի Պրատեր-սթրիթ փողոցում՝ վարձակալված տանը։ Վիլման սովորել է միջնակարգ դպրոցում, այնուհետև ընդունվել առևտրային դպրոց։ Վիլմայի դասըներները ճանաչել են նրան որպես համեստ, հանգիստ և բավականին ամաչկոտ աղջիկ։
Դպրոցից հետո Վիլման հաճախել է սղագրողների դասընթացների։ Այնուհետև ավարտել է Գեզա ֆոն Բոլվարիի և Իլոնա Մատտյասովսկու կինոդպրոցը, և իր տաղանդի շնորհիվ դարձել է Արթուր Շոմլայի մշտական աշակերտը։ Ինչից հետո նա որոշ ժամանակ հանդես է եկել «Կենտրոնական թատրոնում»։ Վիլման «Movie Star» կինոստուդիայի աջակցությամբ նկարահանվել է «Գարնանային սեր» (1921) հունգարական համր ֆիլմի դրվագներում։ Նրա դերասանական տաղանդն ակնհայտ դարձավ, ինչից հետո նրան հրավիրեցին Գերմանիա։
1920 թվականին Բեռլինում Վիլման խաղացել է իր առաջին գլխավոր դերը, ինչպես նաև նկարահանվել է մի քանի այլ միջազգային ֆիլմերում։ Բայց հայտնի է դարձել գերմանացի ռեժիսոր Բելա Բալոգի կողմից նկարահանված «Վերջին պահին» (1920) ֆիլմի դերի շնորհիվ։ 1921 թվականին Վիլման շարունակել է նկարահանվել հունգարական համր ֆիլմերում, բայց օտարերկրյա կինոստուդիաների միջև արդեն սկսվել էր պայքար նրա համար։ Այդ հանրաճանաչության շնորհիվ նա նկարահանվել է «Կրկեսի արքա» (1925) հիմար աղջկա սիրո մասին ֆիլմում, ֆրանսիացի հայտնի դերասան Մաքս Լինդերի հետ, որի նկարահանումներն անցկացվել են Վիեննայում։ Վիլման իր գործունեությունն սկսել է, երբ կինոյում սիրային տեսարանները դարձել էին ավելի անկաշկանդ, որտեղ կարևոր էր կանացիությունը, և Վիլմա Բանկին կատարյալ դերասանուհի էր այդ դերերի համար։ Այս պլանում առաջին դերերից մեկը խաղացել է «Դժոխքի վտանգի մեջ» (1921) ֆիլմում, որտեղ նրա գործընկերը Սվետիսլավ Պետրովիչն էր։
Այդ ժամանակ Վիլման հիմնականում ապրում էր Բեռլինում, բայց հաճախ գնում էր նկարահանումների այլ քաղաքներ՝ նույնիսկ Վիեննա։ Վիլմայի նոր կյանքն սկսվել է 1925 թվականին, երբ  պայմանագիր է կնքել Հոլլիվուդի հետ։ 1927 թվականին Վիլմա Կոնչին անունը պաշտոնապես փոխել է Վիլմա Բանկիի։
Գործունեություն Հոլլիվուդում
1925 թվականին Հունգարիայում տեղի են ունեցել գերմանական համր ֆիլմի նկարահանումներ, երբ Բուդապեշտ էր ժամանել Սեմյուել Գոլդվինը, որը Եվրոպա էր մեկնել «Մետրո-Գոլդուին-Մայեր» նորաբաց ստուդիայի համար վառ, հայտնի դերասանների որոնումներով։ Վիլմայի անունը և նկարները արդեն հայտնի էին Սեմյուելին, այդ պատճառով նրանց առաջին անձնական հանդիպումը, վերջապես համոզեց նրան, վարձել դերասանուհուն։ Չնայած ծնողների առարկություններին, Վիլման հեռանում է Եվրոպայից և դառնում MGM կայսրության առավել նշանավոր դերասանուհիներից մեկը։ Ամերիկայում նա այդ պլանի առաջին դերասանուհին էր։ Ընկերությունը նրա համար իրականացրել է մարքեթինգ։ Դերասանուհին փխրուն էր, սպիտակ մազերով, 163 սմ հասակով և ծովի ալիքների գույն ունեցող աչքերով։
Սկզբում երիտասարդ դերասանուհուն անվանել են հունգարական ռապսոդիա, և նա անմիջապես հայտնվել է ուշադրության կենտրոնում։ ԱՄՆ-ի քաղաքների փողոցներում կախել են Վիլմա Բանկիի պաստառները, նրա անունը լուսավորվել է նեոնային ցուցանակների վրա, իսկ լուսանկարները տպագրվել են բացիկների և թերթերի վրա։ Կինոստուդիան չկորցրեց շանսերը՝ դերասանուհու վրա վաստակելով կես միլիոն դոլար։ Վիլմային արգելվում էր ինքնաթիռով թռչել, նա կարող էր միայն քայլել կամ ձի նստել, ինչպես նաև արգելվում էր փոխել դեմքի ձևն առանց թույլտվության։ Ըստ պայմանագրի՝ նրա կազմվածքը պիտի չփոփոխվեր, մշտապես պիտի պահեր սննդակարգը։ Սկզբում նա ստիպված էր պայքարել նախանձի դեմ, երբ հեռվից գալով, միանգամից հայտնի դարձավ, բայց գործընկերների կողմից այդքան էլ չսիրվեց, ապա կորցրեց իր հովանավորին։ Սակայն Նորմա Թալմաջը նրան իր վերահսկողության տակ է վերցրել և օգնել նրան գտնել ճիշտ ուղին։
Վիլմայի հեղինակությունն Ամերիկայում կասկածելի էր, և նա տխուր էր, որ սիրային տեսարաններում իր գործընկերները Ռուդոլֆ Վալենտինոն («Շեյխի որդի») և Ռոնալդ Քոլմանն էին («Մութ հրեշտակ»)։ Բայց շուտով համր կինոյի դարաշրջանի մյուս աստղերը դարձան գրավիչ ռոմանտիկ սիրային պատմությունների հերոսներ։ Բանկին դարձավ ամենաբարձր վարձատրվող դերասանուհիներից մեկը, իր կարիերայի գագաթնակետին նա շաբաթական 5000 դոլար էր վաստակում, ինչն այն ժամանակ բավականին զգալի գումար էր։ Նրա և Քոլմանի զույգի հայտնիությունը նման էր Գրետա Գարբոյի և Ջոն Գիլբերտի զույգի հայտնիությանը։
1927 թվականին Վիլման դարձել է քիչ հայտնի ամերիկացի դերասան Ռոդ լա Ռոքի (1898—1969) կինը, որի հետ Վիլման ամուսնացած է եղել մինչ նրա մահը։ Ամուսնու հետ իր ծանոթության համար Վիլման պարտական էր նրանց ընդհանուր լավ ընկեր Վիկտոր Վարկոնիին։ Նրանց հարսանիքը սենսացիա էր, որը կազմակերպել էր «MGM»-ն և մեծ իրադարձություն էր Հոլիվուդում, քանի որ այդ ժամանակ նման միջոցառումները հազվադեպ էին։ 1928 թվականին Վիլման ամուսնու հետ, կարճ ժամանակահատվածով այցելել է հարազատ Հունգարիա։ Այս լուրը մեծ հետաքրքրություն է առաջացրել մամուլի շրջանում, սակայն այն պատճառով, որ նրան մշտապես շրջապատել են լրագրողները, նա չի կարողացել այցելել իր հայրենի քաղաքը։ Տեղական հոդվածում այն ժամանակ գրված էր, որ նա «գրեթե կատարյալ անգլոսաքսոնական մարդ էր, նույնիսկ ավելի անգլիական, քան այլ անգլիացիները, թեև ծնվել է Հունգարիայում»։
Սակայն ձայնային կինոյի ի հայտ գալով, նրա կարիերան ավարտվեց։ Նա անգլերեն խոսում էր հունգարական ակցենտով, նրան շատ հնարավորություններ էին տալիս, բայց նա կորցրել էր ամերիկյան հանդիսատեսի հետաքրքրությունը։ Նրա մասնակցությամբ ֆիլմերն այլևս սպասված եկամուտ չեն բերել, և այդ պատճառով նա հայտնել է կարիերան ավարտելու մասին։ Դրանից հետո, Վիլման երկար տարիներ ամուսնու հետ միասին խաղաց Բրոդվեյի թատրոնում․ վերջին դերը խաղացել է 1933 թվականին։
Գործունեությունից հետո Հոլիվուդում
1930-ական թվականներից նա գործնական կյանք է վարել և զբաղվել է անշարժ գույքի առք ու վաճառքով։ Բարեգործական նպատակներով Վիլման ստեղծել է շահույթ չհետապնդող հիմնադրամ (Բանկիի Լա Ռոկա հիմնադրամ), որը գործում է մինչ օրս։ Հիմնադրամը զբաղվել է բազմաթիվ գործունեությամբ, այդ թվում աջակցել է երեխաների և կենդանիների բազմաթիվ սիրողական մարզական միջոցառումներին։ Նրա Հոլիվուդի տունը յուրօրինակ հունգարական մշակութային կենտրոն էր։ Նա սիրով ընդունեց իր հայրենակիցներին և օգնեց նրանց զարգացնել իրենց տաղանդները։ Նրանց թվում են եղել Ֆերենց Մոլնարը, Լասլո Բուս Ֆեկտեն և Մենխ Լենգելը։
1969 թվականին ամուսնու մահից հետո Բանկին ոչ մի տեղ այլևս չի նկարահանվել և հանդես չի եկել, և անցել է թոշակի։ Նա սերտ հարաբերություններ է ունեցել ամուսնու եղբոր կնոջ՝ Մոնիկայի հետ, որն այցելել է տարեց դերասանուհուն։ Վիլման մահացել է 1991 թվականի մարտի 18-ին 90 տարեկան հասակում՝ սրտային անբավարարությունից, Հոլիվուդի հիվանդանոցներից մեկում։ Ինչպես հաղորդվել է, մահվանից առաջ նա չի ցանկացել հանդիպել իր ընկերների հետ, որոնք այցելել են նրան, այդ պատճառով նա խնդրել է իր փաստաբանին չհրապարակել իր մահվան օրը ։ Վիլմայի և նրա ամուսնու աճյունը լցվել է ծովը։
Հիշատակ
26 ֆիլմերից, որոնցում նկարահանվել է Բանկին, մեծ մասը կորել է։ Միայն 8-ն են ամբողջությամբ պահպանվել․ «Վերջին ժամ», «Կրկեսի թագավոր» Մաքս Լինդերի հետ, «Շեյխի որդի», «Արծիվ», «Բարբարա Վորտի հաղթանակը», «Սիրո գիշեր», «Կին, որին արժե սիրել», «Ապստամբը»։ Երեքից մնացել են միայն մի քանի հատվածներ․ «Գարնանային սեր», «Կախարդական բոց» և «Սիրահարների զույգ»։
Վիլմա Բանկին կինոարտադրության զարգացման գործում ունեցած ներդրման համար Հոլիվուդյան փառքի ծառուղում արժանացել է աստղի։ Նա գտնվում է Հոլիվուդի բուլվարում, նրա համարը 7021-ն է ։
= Ֆիլմագրություն =
(8445) Նովոտրոիցկոե
Միջին հեռավորությունը Արեգակից կազմում է 3,043214 ա. մ., առավելագույնը մոտենում է 2,4165 ա. մ. հեռավորության վրա և հեռանում 3,6699 ա. մ. ։ Արեգակի շուրջ մեկ ամբողջական պտույտ է կատարում 1939,09 երկրային օրվա ընթացքում, իր ուղեծրով շարժվելով միջինում 0,185654 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,84° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Տամարա Սմիռնովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նովովոդյանոե (գյուղ, Դոբրոպոլսկի շրջան)
Նովովոդյանոե (Нововодяне), գյուղ Ուկրաինայի Դոնեցկի մարզի Դոբրոպոլսկի շրջանում։
2001 թվականի տվյալներով Նովովոդյանոե գյուղում բնակվում էր 449 մարդ։
Պիետրո Ալդի
Պիետրո Ալդի (Pietro Aldi, ), 19-րդ դարի երկրորդ կեսի իտալացի նկարիչ։
Կյանք և ստեղծագործություն
Ծնվել է Օլինտո Ալդիի և Թերեզա Լեոնի ընտանիքում։ 11 տարեկանից սկսել է հաճախել Մոնթեֆիլի կաթոլիկ սեմինար, որը պատրաստում էր հոգևորականներ։ 1864 թվականին ընդունվել է Գեղեցիկ արվեստների ակադեմիա Սիենայում, որտեղ նա 1870 թվականից եղել է Լուիջի Մուսինիի աշակերտը։ 1874 թվականին երիտասարդ նկարիչը իր կտավներից մեկի համար կրթաթոշակ է ստացել, ինչը նրան հնարավորություն է տվել ապրել և սովորել Հռոմում և Վենետիկում։ 1878 թվականին Հռոմում Պիետրո Ալդին համբավ է ձեռք բերել իր «Բուոզո դա Դուէրա» նկարի շնորհիվ, որը ցուցադրվել է Ժողովրդական հրապարակում։ 1883 թվականին քննադատների և այցելուների մոտ մեծ հաջողություն է ունեցել «Սիենայի ազատության վերջին օրերը» կտավը, որը ցուցադրվել է Կապիտոլյումի թանգարանում։ Պիետրո Ալդիի հաջորդ մեծ աշխատանքը եղել են նրա կողմից նկարված երեք որմնանկարները Սիենայի հանրապետության հրապարակում, 1887 թվականին։ 1889 թվականին Փարիզում անցկացվող Համաշխարհային ցուցահանդեսի համար նկարիչը պատրաստել է «Ներոնը նայում է այրվող Հռոմին» նկարը, բայց նկարիչը մահացել է 1888 թվականի մայիսին` թոքերի բորբոքումից` մինչև ցուցահանդեսի բացումը։
Գրականոթյուն
Կատեգորիա:Իտալացի նկարիչներ
Մարդկային կատակերգություն (ֆիլմ)
Մարդկային կատակերգությունը 1943 թվականի ամերիկյան դրամատիկական կինոնկար է, որը բեմադրվում է Քլարենս Բրաունի կողմից և հարմարեցված է Հովարդ Էստաբրուկի կողմից ։ Հաճախ մտածվում է, որ հիմնված է նույն անունով Վիլյամ Սարոյանի վեպի վրա, բայց Սարոյանն իրականում գրել է նախ սցենարը, աշխատանքից կինոնախագծից հեռացվել է և արագորեն գրել է վեպը և հրապարակել այն հենց ֆիլմի թողարկման ժամանակ ։ Պատկերը սկսում է Միկի Ռունին՝ Ֆրենկ Մորգանի հետ։ Ֆիլմում հայտնվում են նաև Ջեյմս Քրեյգը, Մարթա Հանթը, Ֆեյ Բայնտերը, Ռեյ Քոլինզը, Վան Ջոնսոնը, Դոննա Ռիդը և Ջեքի Բուտչ Ջենկինսը։ Բարի Նելսոնը, Ռոբերտ Միտչումը և Դոն Դեֆորը միասին հանդես են գալիս որպես անվախ զորակցող դերասանների եռանդուն զինվորներ։
Պատմություն
Ֆիլմը ավագ դպրոցում պատանի Հոմեր Մակուլեյի պատմությունն է, որը կես դրույքով աշխատել է որպես հեռագրային առաքման տղա ՝ Երկրորդ աշխարհամարտի տարիներին Կալիֆոռնիայի Իթակա գեղարվեստական քաղաքում։ Պատերազմի հետևանքները «Տնային ճակատում» Հոմերի կյանքի մեկ տարվա ընթացքում պատկերված են ինքը, իր ընտանիքը, ընկերները և հարևանները, որոնք  ներգրավված էին  սցենարներում, և հանդիպած ծանոթները։ Սցենարի ռեժիսորն էր՝ Հոմերի հանգուցյալ հայրը։
Դերասաններ
Բացի այդ, Ռոբերտ Միտչումը և Դոն Դե Ֆորը հայտնվում են վաղ դերում ՝ որպես զինվորներ, ովքեր գիշերակաց մարզվելուց հետո, փորձում են հանդիպել աղջիկների և կինոնկարահանել։ չնայած սցենարի մեջ նրանք ունեն կերպարների անուններ և տողեր (Mitchum-ը պատկերում է «Quentin»), երկուսն էլ անվավեր են։ Քառլ Սվիտլեր, որն առավել հայտնի է որպես «Ալֆալֆա» մեր «Բանդեր» շորտերով, անվրեպ է հայտնվում որպես Ուլիսի ընկերը Աուգի։
Արտադրություն
Սարոյանը գրել է կինոնկարի սցենարը, որը նրան խնդրել են ռեժիսորել։ Նրան վարձատրեցին և հեռացրեցին նախագծից, երբ նրա տեսավ ֆիլմը, որը ավելի քան երկու ժամ է։ Սարոյանն ամենևին էլ գոհ չէր այդ ֆիլմից, ինչպես ավարտեց Բրաունը, և նա իր վեպը գրեց իր արտադրած սցենարով ։ Վեպը լույս տեսավ ֆիլմի թողարկման միևնույն ժամանակ` նպատակ ունենալով հակադրվել պատմվածքի կինոնկարին: Ֆիլմի և վեպի միջև նկատելի տարբերություններ կան, ներառյալ Ուլիսը, փոքր տղան ավելի ուժեղ էր բնութագրում վեպը և զգացմունքների շատ ավելի քիչ տեսարաններ, քան ներառվել են Էնթրոոկի և Բրաունի ֆիլմում (սոցիալական քննադատությունը նույնպես շատ մեղմ վեպ է): MGM-ի ղեկավար Լուի Բ. Մայերը, ով առաջարկեց, որ սա իր սիրած ֆիլմն է, առաջարկում է նաև շատ հստակ անուն «MGM house style» :
Ընդունում
«Նյու Յորք Թայմս»-ի գրախոս Բոսլի Քրոութերը բարձր է գնահատել ֆիլմի կատարումները, հատկապես Ռունին՝ ասելով, որ «նրա նկարագրության մեջ կա քնքշություն և զսպվածություն»։ Բայց նա սլացավ ֆիլմը չափից ավելի զգալու համար՝ ասելով, որ այն ներկայացված է «կերպարվեստի արտահայտման առավել հմայիչ բիտերով և կինեմատիկական ամենաուշագրավ գոբներով» ։
Ֆիլմը կազմել է 2,8 միլիոն դոլար ԱՄՆ-ում և Կանադայում 1,0 միլիոն դոլար, ինչը հանգեցրել է 1,5 միլիոն դոլարի շահույթ ։
Մրցանակներ
Այն արժանացավ «Օսկար»-ի «Լավագույն պատմություն» անվանակարգին և առաջադրվեց Լավագույն դերասան ՝ առաջատարի դերում (Միկի Ռունի), Լավագույն կինեմատոգրաֆիա, սև-սպիտակ, լավագույն ռեժիսոր և լավագույն նկար ։
Ծանոթագրություններ
Կատեգորիա:1975 ֆիլմեր Կատեգորիա:1975 անիմացիոն ֆիլմեր Կատեգորիա:1970-ականների անիմացիոն կարճամետրաժ ֆիլմեր Կատեգորիա:1970-ականների կենսագրական ֆիլմեր Կատեգորիա:Լավագույն անիմացիոն կարճ ակադեմիայի մրցանակակիր Կատեգորիա:Բրիտանական ֆիլմեր Կատեգորիա:Օսկար լավագույն անիմացիոն կարճամետրաժ ֆիլմի համար Կատեգորիա:Բրիտանական մուլտֆիլմեր Կատեգորիա:Բրիտանական կարճամետրաժ ֆիլմեր Կատեգորիա:Անիմացիոն ֆիլմեր գնացքների մասին Կատեգորիա:Երկաթուղային տրանսպորտի կինոնկարներ Կատեգորիա:Անգլալեզու ֆիլմեր Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան սև-սպիտակ ֆիլմեր Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում Կատեգորիա:Ամերիկյան ֆիլմեր Կատեգորիա:Ամերիկյան վեպերի էկրանավորումներ
Ատլանտայի հայ անկախ մշակութային միություն
Ատլանտայի հայ անկախ մշակութային միություն, հիմնվել է 1982-ին, Մարիեթում (Ատլանաա)՝ Արա Քեյ- ֆերի նախաձեռնությամբ։ Նպատակն է մշակութային ծրագրերի իրագործման համար համախմբել հայությանը, ամերիկահայ երիտասարդներին տալ հայեցի դաստիարակություն, ծանոթացնել ազգի պատմությանը, մշակույթին ու գրականությանը։ Արմենական երիտասարդական շարժում, ՌԱԿ-ի երիտասարդական կազմակերպություն։ Հիմնվել է 1982-ին, Կալիֆոռնիայում։ Նպատակն է հայկական պատմական հալերի ազատագրումը, սփյուռքում հավատարիմ և օրինապահ երիտասարդներ դասաիարակելը։ Կազմակերպում է ազգային դաստիարակչական ասուլիսներ, ինքնապաշտպանության թեմային նվիրված դասընթացներ, ընկերային և մշակութային հավաքներ։ Ունի վարիչ-մարմին, մասնաճյուղեր՝ Գլենդելում, Հոլիվուդում, Սան Ֆեռնանդո հովտում, Փասադենայում։
Պիեռ Կուրտադ
Պիեռ Կուրտադ (Pierre Courtade, ), ֆրանսիացի լրագրող, գրող, Ֆրանսիայի կոմկուսի ԿԿ անդամ (1954), Դիմադրության շարժման (Լա Ռեզիստանս) մասնակից (1940-1944)։
Ցողունային բջիջներ
Ցողունային բջիջներ, քիչ դիֆերենցված կամ չդիֆերենցված բջիջներ։ Դեռևս 10-րդ դարի սկզբներին Ավիցեննան նշում էր, որ բժշկի գործիքներն են խոսքը, բույսը և դանակը։ Այդպես դարեր ի վեր ձևավորվել են բուժման հիմնական մոտեցումները՝ բուսաբուժություն (բույս), հոգեբուժություն (խոսք) և վիրաբուժություն (դանակ)։ Բժշկագիտության վերջին ձեռքբերումների շնորհիվ բուժման մոտեցումների շարքը համալրվել է ևս մեկով՝ բջջային տեխնոլոգիաներով, մասնավորապես ցողունային բջիջների միջոցով տարբեր հիվանդությունների բուժման նոր եղանակներով։ Ցողունային բջիջների կիրառման շնորհիվ ստեղծվել է բժշկության նոր բնագավառ՝ ռեգեներատիվ (վերականգնողական) բժշկություն։ Եթե վիրաբուժության հիմքում ընկած է «ավելորդի հեռացումը», ապա դրան հակառակ վերականգնողական բժշկությունը գործում է «բացակայող բաղադրամասերի լրացման» սկզբունքով։ Վերջինս ներառում է էնդոգեն ցողունային բջիջների ակտիվացման կամ բջջային բուժման (բջիջների փոխպատվաստման) եղանակով վնասված հյուսվածքի վերականգնումը, երիտասարդության երկարաձգումը և հիվանդների կյանքի որակի բարելավումը ։
Պիեռ Կուրտադ
Գրել է «Նոթեր հակակոմունիզմի մասին» (1946), «Սպանություն Աթենքում» (1952, Կ. Ռուայի հեղինակակցությամբ) հրապարակախոսական գրքերը, «Զիմմի» (1951) քաղաքական վեպ-ռեպորտաժը, «Սև գետը» (1953) վեպը, «Կարմիր հրապարակ» (1961) քաղաքական և միաժամանակ ինքնակենսագրական վեպը։ Կուրտադի նովելներն ամփոփված են «Հանգամանքներ» (1946) և «Բարձրակարգ կենդանիներ» (1956) ժողովածուներում։ 1960 թվականից եղել է «Յումանիտե» թերթի թղթակիցը Մոսկվայում։
Ծանոթագրություններ
Կատեգորիա:Ֆրանսիացի լրագրողներ Կատեգորիա:Ֆրանսիացի գրողներ Կատեգորիա:Ֆրանսիայի քաղաքական գործիչներ
Ցողունային բջիջներ
Հայտնաբերման պատմություն
20-րդ դարի 60-ականներին մի խումբ հետազոտողներ եկան այն եզրահանգմանը, որ ճառագայթվածին առողջ սինգեն մկից ստացված ողնուղեղային բջիջների մահացու չափաբաժնի ներերակային ներմուծումը բերում է փայծաղում արյունաստեղծ դիֆերենցված բջիջների գաղութների զարգացման։ Հետագայում Ա. Ֆրիդենշտեյնը աշխատակիցների հետ ապացուցեց, որ ողնուղեղում բացի արյունաստեղծ բնային բջիջներից կան նաև ստրոմալ բնային բջիջներ, որոնք կուլտիվացման ժամանակ ձևավորում են ֆիբրոբլաստանման բջիջների գաղութներ ։ Նմանատիպ գաղութների պատվաստումը հանգեցնում է ոսկրային կամ ճարպային հյուսվածքի ձևավորմանը։ Բնային բջիջների անվանումն առաջարկել է ռուս հյուսվածաբան Ա.Մաքսիմովը 1908 թվականին, նա նաև առաջարկել է «stammzelle» հասկացությունը, որը բնորոշվում է որպես լիմֆոցիտ բջիջ։ 1981 թվականին ամերիկացի կենսաբան Մարտին Էվանսը մկնիկի բլաստոցիստերից առաջին անգամ չդիֆերենցված Ցողունային բջիջների հոսքագծեր անջատեց։ 1988 թվականին Դ. Թոմսոնը և Դ. Գերհարդն անջատեցին սաղմնային ցողունային բջիջների «անմահ» հոսքագծեր։ Այդ հայտարարությունը «Գիտություն» («Science») ամսագիրը ներկայացրեց որպես մի իրադարձություն, որը հավասարազոր է մարդկության մեջ նվաճումների՝ երկշղթա ԴՆԹ-ի կամ մարդու գենոմի ծածկույթի հայտնաբերմանը և 1999 թվականն անվանեց «ցողունային բջիջների տարի»։
Տեսակները
Ըստ ծագման, ցողունային բջիջները լինում են սաղմնային և սոմատիկ։ Առաջիններն ունակ են անսահմանափակ ժամանակով պահպանվել կուլտուրայում և անհրաժեշտության դեպքում դիֆերենցվել՝ վերածվելով հասուն օրգանիզմի բոլոր տեսակի բջիջների։ Սոմատիկ ցողունային բջիջներն օժտված են դիֆերենցման սահմանափակ հնարավորություններով և հետևաբար սահմանափակ պրոլիֆերատիվ ներուժով։ Բուժման նպատակով վերջիններիս օգտագործման համար կարևորվում է սոմատիկ ցողունային բջիջների ճկունությունը՝ տարատեսակ բջիջների վերածվելու համատեքստ կախյալ դիֆերենցման հատկությունները։ Ենթադրվում է, որ արյունաստեղծ ու մեզենքիմային ցողունային բջիջների դիֆերենցումը ընթանում է հիերարխիվ փուլային հասունացման սկզբունքով՝ միջանկյալ ինտենսիվ պրոլիֆերացիայի հատկությամբ օժտված նախաբջիջների օգնությամբ ցողունային բջիջների կիրառումը բժշկության մեջ առայժմ հիմնականում գտնվում է նախակլինիկական հետազոտությունների փուլում։
Ըստ դիֆերենցման
Ցողունային բջիջները դասակարգվում են՝
Վերջին տարիներին ցողունային բջիջներն առավել հաճախ դասակարգվում են ըստ ստացման աղբյուրների՝ սաղմնային, ֆետալ (հղիության արհեստական ընդհատման փորձանմուշներից անջատված) և հասուն օրգանիզմի ցողունային բջիջներ։ Մի շարք երկրներում էթիկական և ազգային առանձնահատկություններից ելնելով արգելված է ֆետալ (պտղային) ցողունային բջիջների ստացումը և կիրառումը։ Ներկայումս ցողունային բջիջներն առավել հաճախ ստացվում են պորտալարից։ Նման ցողունային բջիջները, որպես ողնուղեղի փոխպատվաստման այլընտրանք, կիրառվել են 1988 թվականին Փարիզում։ Ֆանկոնիի սակավարյունությամբ տառապող երեխային փոխպատվաստել էին քրոջ պորտալարից անջատված ցողունային բջիջներ։ Վիրահատությունը հաջող ավարտ ունեցավ, որը հիմք դարձավ ողջ աշխարհում կատարելու 100-ավոր հետազոտություններ, ստեղծվեցին պորտալարային արյան բանկեր՝ նախ ԱՄՆ-ում և Եվրոպայում, ապա Ռուսաստանում և այլ երկրներում։ Երկար ժամանակ բժշկության մեջ դաշտանի արյունը դիտարկվում էր որպես անպետք նյութ։ Սակայն այժմ գիտնականներն առաջարկում են այդ արյունից ցեղունային բջիջներ առանձնացնել և պահել բանկերում։ Արդեն 1000 կին իր պատրաստակամությունն է հայտնել մասնակցել այդ նախագծին, որը սկսվել է Հնդկաստանում։ Նախագիծը կոչվում է Life Cell Femme։ Գիտնականների խոսքերով՝ նման ձևով ստացված ցողունային բջիջները շատ նման են ողնուղեղի բջիջներին ։ Բնային բջիջները սովորաբար բաժանվում են ու փոպակերպվում են այլ բջիջների՝ դառնալով նյարդային, սրտային, ոսկրային և ճարպային հյուսվածքի բջիջներ, ինչը թույլ է տալիս ակնկալել, որ այսպիսով հնարավոր է գտնել բազմապիսի հիվանդությունների բուժում։ Նախնական ուսումնասիրոիթյունները վկայում են, որ այս բջիջները կարող են օգտագործվել ոչ միայն դոնորի այլև նրա ընտանիքի անդամների կողմից։ Դրանք կարող են բուժել օստեոարթրիտ, ցրված սկլերոզ, սրտային հիվանդություններ, 1 տիպի շաքարախտ, ողնուղեղի վնասվածքներ, երիկամային ու թոքային անբավարարություն և այլն։ Ինչպես հայտարարում է Life Cell International ընկերության տնօրեն Մայուր Աբայան, դաշտանի արյան հավաքումը գրավում է շատ կանանց, քանզի դա անցավ է ու կարելի է կատարել տնային պայմաններում։ Մասնագետները խորհուրդ են տալիս հավաքել արյունը երիտասարդ տարիքում։
Ցողունային բջիջների օգտագործումը արդյունավետ է ավելի քան 50 ծանրագույն հիվանդությունների բուժման համար, այդ թվում՝ քրոնիկ լեյկեմիան, լիմֆատիկ և իմունային համակարգերի խանգարումները, ուղեղի և սրտի ծանր հիվանդությունները։ Բացի այդ ցողունային բջիջները լավ արդյունք են տալիս նաև պրոթեզավորման, արյունատար անոթների և այլ օրգանների աճեցման, ինչպես նաև օրգանիզմի երիտասարդացման գործընթացում։ Աճող օրգանիզմի միլիոնավոր բջիջներ առաջանում են սոսկ մեկ բջջից, որը կազմավորվում է տղամարդկանց և կանանց սեռական բջիջների միաձուլման արդյունքում։ Այդ բջիջը ոչ միայն պարունակում է օրգանիզմի մասին ամբողջ տեղեկատվությունը, այլև նրա հաջորդական զարգացման համակարգը։ Ցողունային բջիջները մարդու բոլոր օրգանների և հյուսվածքների բջիջների նախատիպերն են, որոնցից կազմվում են մնացած բոլոր տեսակի բջիջները՝ անոթային համակարգի, էնդոկրին օրգանների, ոսկրային, կռճիկային և մկանային հյուսվածքների։
Այդ բջջի կիսման առաջին մի քանի օրվա ընթացքում ստեղծվում է միանգամայն նույնանման չտեղակայված բջիջների գունդ։ Մոտավորապես 6-7 օր հետո այդ գնդիկը կազմավորում է բլաստացիստ, որը բաղկացած է բջիջների արտաքին շերտից։ Սա շրջապատում է հեղուկով և ցողունային բջիջներով լցված խոռոչը, որում և դրվում է օրգանիզմի մնացած բոլոր բջիջների սկիզբը։ Այդ պատճառով էլ ցողունային բջիջներն անվանվում են տոտիպոտենտ կամ ամենազոր։ Օրգանիզմի կարգավորիչ համակարգերից որևէ «անսարքության» մասին ազդանշան ստանալով՝ ցողունային բջիջները արյան միջոցով շտապում են դեպի վնասված օրգանը՝ վերականգնելով ցանկացած տիպի խնդիր՝ տեղում վերափոխվելով օրգանիզմին անհրաժեշտ բջիջի (ոսկորներում՝ օստեոբլաստներ, մկաններում՝ միոբլաստներ, երիկամներում՝ մեզենհիմալական, սրտամկանում՝ կարդիոմիոբլաստներ և նույնիսկ ուղեղի բջիջներ՝ նեյրոններ)։ Ցողունային բջիջներն ապահովում են վնասված օրգանների և հյուսվածքների վերականգնման գործընթացը ։
Ծանոթագրություններ
Կատեգորիա:Բջիջներ Կատեգորիա:Բջջաբանություն Կատեգորիա:Զարգացման կենսաբանություն
Մուսա լեռան քառասուն օրը
«Մուսա լեռան քառասուն օրը» (Die vierzig Tage des Musa Dagh), ավստրիացի գրող Ֆրանց Վերֆելի ստեղծագործությունը՝ գրված իրական փաստերի հիման վրա։
Ինքնապաշտպանական կռիվները տեղի են ունեցել Մուսա լեռան վրա (Հալեպի նահանգի Անտիոք գավառում՝ Սվեդիա գյուղաքաղաքի մոտ)։ Լեռան շուրջը կային 6 հայկական գյուղեր՝ Քեբուսիե, Վագըֆ, Խդրբեկ, Յողունօլուք, Հաջի Հաբիբլի, Բիթիաս ։
1915 թվականին հայերը Մուսա լեռան վրա Թուրքերի դեմ տանում են 53-օրյա պաշտպանություն։ Ավստրիացի գրող Ֆրանց Վերֆելը այդ ամենից ոգևորված որոշում է գրել վեպ Մուսա լեռան քառասուն օրը անվանմամբ ։
Գրքի ստեղծման գաղափարը Վրանց Վերֆելի մտքում ծագել է 1929 թվականին, երբ գտնվում էր Դամասկոսում և տեսել էր, թե ինչպես են հայ երեխաներին աշխատանքի գնում գորգի գործարանում։ Հայ ժողովրդի անհասկանալի ճակատագիրը Վերֆելին ստիպում է հասնել մինչև գրիչ։ Վեպը գրվել է 1932 թվականին՝ գերմաներենով, իսկ մինչ այդ Վերֆելն ուսումնասիրել է ամբողջ հայոց պատմությունը։
Ֆրանց Վերֆելի աշխարհահռչակ այս վեպը հայերեն է թարգմանել բանաստեղծ և թարգմանիչ Պարույր Միքայելյանը։ Լույս է տեսել 1964 թվականին, Երևանում։ Վեպն այնուհետև ունեցել է հայերեն ևս երեք հրատարակություն (1987, 1990 և 2015 թվականներին)։